Heildstæð varðveislustefna fyrir landfræðileg gögn á Íslandi er ekki til , en í tengslum við gerð hennar ( sem enginn veit hvenær verður ) vantar yfirlit meðal annars yfir það hvaða gagnaflokkar eru til á hverju sviði , hvar þeir eru geymdir , hver vann þá og hvenær , hver ber ábyrgð á þeim og hvaða umfang þeir hafa . Það er því nauðsynlegt að finna annan farveg fyrir framkvæmd og fjármögnun , en aðferðafræðin og verkferlar liggja fyrir og því hægt að hefjast handa án sérstaks fyrirvara . Ávinningur verkefnisins yrði einkum að : Yfirlit fengist yfir íslenska kortaflokka hvort sem þeir eru útgefnir eða ekki , en óútgefin kort eru víða til óskráð í miklu magni á stofnunum Yfirlit fengist yfir loftmyndaflokka og flokka ljósmynda sem teknar hafa verið yfir Íslandi , hvort sem það hefur verið á vegum íslenskra stofnana , íslenskra fyrirtækja , erlendra aðila eða einstaklinga Yfirlit fengist yfir gervitunglagögn sem til eru í erlendum gagnasöfnum og sýna Ísland , en með því væri hægt að skipuleggja söfnun valinna „ mynda “ vegna samanburðarrannsókna á landinu síðar Yfirlit fengist yfir íslenskar kortasjár , sem orðið hafa til hér á landi , bæði þær sem hafa verið aflagðar og þær sem nú eru birtar á Netinu Mögulegt yrði að skipuleggja hverjum bæri að gera hvað í skráningu og varðveislu landfræðilegs menningararfs þjóðarinnar og fylgja því eftir af þeim stofnunum ( söfnum ) sem bera þá ábyrgð .